การประปาส่วนภูมิภาค วางแผนป้องกันน้ำเค็มรุก  ยืนยันไม่กระทบการผลิตน้ำประปาและปลอดภัยต่อสุขภาพของประชาชน
นายวิบูลย์ วงสกุล ผู้ว่าการ การประปาส่วนภูมิภาค เปิดเผยว่า การประปาส่วนภูมิภาค ได้เตรียมป้องกันและเฝ้าระวังสถานการณ์คุณภาพน้ำในแหล่งน้ำดิบอย่างใกล้ชิด เนื่องจากในช่วงฤดูแล้งปริมาณน้ำดิบในแหล่งน้ำลดน้อยลง จากฝนทิ้งช่วง ประกอบกับน้ำทะเลหนุนสูงส่งผลกระทบให้แหล่งน้ำดิบมีค่าความเค็มสูงขึ้น โดยเฉพาะในพื้นที่รับน้ำจากแม่น้ำเจ้าพระยาและแม่น้ำบางปะกง ได้แก่ การประปาส่วนภูมิภาคสาขาฉะเชิงเทรา บางปะกง และปทุมธานี จึงเฝ้าระวังคุณภาพน้ำดิบและค่าความเค็ม เพื่อสร้างความมั่นใจให้แก่ประชาชน โดยมีนักวิทยาศาสตร์ลงพื้นที่ดำเนินการแก้ไขปัญหาคุณภาพน้ำ ตลอดจนมีแผนทั้งในระยะสั้นและระยะยาว เพื่อจัดการคุณภาพน้ำดิบด้านความเค็มในภาพรวมให้มีประสิทธิภาพ และเฝ้าระวังคุณภาพน้ำให้อยู่ในระดับที่ปลอดภัยต่อสุขอนามัยของประชาชนในทุกพื้นที่ เพียงพอกับการอุปโภคบริโภคให้เพียงพอตลอดช่วงฤดูแล้งนี้ ขอความร่วมมือประชาชนร่วมกันใช้น้ำอย่างประหยัดและรู้คุณค่า ทั้งนี้หากประชาชนไม่ได้รับความสะดวกหรือต้องการแจ้งปัญหาการใช้น้ำประปา สามารถติดต่อได้ที่ PWA Contact Center 1662 ตลอด 24 ชั่วโมง